

**BJELOVARSKO-BILOGORSKA**

**Ž U P A N I J A**

**OPĆINA ŠANDROVAC**

**OPĆINSKO VIJEĆE**

**KLASA:400-06/22-01/34**

**URBROJ:2103-15-01-22-1**

**Šandrovac, 16.12.2022.**

Na temelju članka 31.stavka 3. Zakona o postupanju s nezakonito izgrađenim zgradama („Narodne Novine“ br: 86/12; 143/13; 65/17 i 14/19) i članka 34. točke 3. Statuta Općine Šandrovac („Općinski glasnik Općine Šandrovac“ br. 01/2021, 06/2021), Općinsko vijeće Općine Šandrovac na svojoj 14. sjednici održanoj dana 16.12.2022 donosi:

**PROGRAM**

**raspolaganja prihodima dobivenim od naknade za zadržavanje nezakonito izgrađenih zgrada na području Općine Šandrovac za 2023. godinu**

**Članak 1.**

Ovim programom utvrđuje se raspolaganje prihodima dobivenim od naknade za zadržavanje nezakonito izgrađenih zgrada na području Općine Šandrovac u 2023. godini.

Planirani prihodi mogu se koristiti namjenski za izradu prostornih planova kojima se propisuju uvjeti i kriteriji za urbanu obnovu i sanaciju područja zahvaćenih nezakonitom gradnjom te za održavanje i poboljšanje infrastrukturno nedovoljno opremljenih i/ili neopremljenih naselja na području Općine Šandrovac.

**Članak 2.**

Planirani prihod Proračuna Općine Šandrovac za 2023. godinu iz članka 1. ove Odluke utvrđuje se u iznosu od 2.654,46 eura na poziciji računskog plana br. 32375 –Naknada za zadržavanje nezakonito izgrađenih zgrada u prostoru (legalizacija).

**Članak 3.**

Ostvareni prihod od naknada za zadržavanje nezakonito izgrađenih zgrada u prostoru utrošit će se za financiranje izgradnje objekata i uređaja komunalne infrastrukture utvrđen Programom gradnje objekata i uređaja komunalne infrastrukture na području Općine Šandrovac za 2023.

godinu.

**Članak 4.**

Planirana i raspoređena novčana sredstva za projekte i aktivnosti iz članka 3. ovog Programa izdvajati će se iz Proračuna Općine Šandrovac u skladu s dinamikom njegovog punjenja. Planirana i raspoređena sredstva za projekte i aktivnosti iz članka 3. ovog Programa mogu se tijekom godine izmjenom Proračuna Općine Šandrovac mijenjati ovisno o ostvarenju proračunskih prihoda i ukazanim potrebama.

Za realizaciju ovog Programa zadužen je Općinski načelnik.

**Članak 5.**

Ovaj Program objaviti će se u "Općinskom glasniku Općine Šandrovac“, a primjenjuje se od 1. siječnja 2023. godine.

Predsjednik općinskog vijeća:

Tomislav Fleković